Javna ustanova „Park prirode Velebit“

KLASA: 342-01/23-01/02

URBROJ: 2125-1-18-01-24-14

Gospić, 28. ožujka 2024. godine

Javna ustanova „Park prirode Velebit“ na temelju odredbi članka 11. Zakona o pravu na pristup informacijama (NN 25/13, 85/15, 69/22) objavljuje

**P O Z I V**

**javnosti za sudjelovanje u postupku savjetovanja dostavom prijedloga i mišljenja**

*na Nacrt prijedloga Odluke o pomorskom redu unutar zaštićenog dijela prirode*

Sukladno članku 149. stavku 3. Zakona o pomorskom dobru i morskim lukama (NN broj 83/23) javnim ustanovama za zaštićene dijelove prirode propisana je obveza donošenja Odluke o pomorskom redu unutar zaštićenog dijela prirode u svrhu održavanja reda na pomorskom dobru.

Savjetovanje sa zainteresiranom javnošću provest će se u trajanju od **28. ožujka do 26. travnja 2024. godine**. Pozivamo Vas da dostavite svoje prijedloge, komentare i primjedbe na predloženi Nacrt prijedloga odluke o pomorskom redu unutar zaštićenog dijela prirode putem e-maila na adresu [velebit@pp-velebit.hr](mailto:velebit@pp-velebit.hr)  na obrascu u prilogu.

Mišljenja, prijedlozi i primjedbe za vrijeme trajanja javne rasprave i savjetovanja mogu se uputiti putem obrasca (u prilogu) na službenoj stranici Ustanove. Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Nacrta prijedloga odluke na koje se odnose te biti dostavljeni u gore navedenom roku.

Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti Izvješće o usvojenim i odbijenim prijedlozima koje će biti javno objavljeno na web stranici Javne ustanove „Park prirode Velebit“– [www.pp-velebit.hr](http://www.pp-velebit.hr) .

Na temelju  pristiglih prijedloga sudionika savjetovanja formulirat će se konačni tekst Odluke o pomorskom redu unutar zaštićenog dijela prirode o čijem će usvajanju raspravljati Upravno vijeće Javne ustanove „Park prirode Velebit“ kao nadležno predstavničko tijelo.

RAVNATELJ

Mario Šaban, spec.ing.sec.,mag.oec